
A Család- és Gyermekjóléti Központ megoldási kísérletei a kortárs bántalmazás csökkentésében

Kulcsszavak: bullying, kortárs bántalmazás, csoportmunka, óvodai-iskolai szociális segítés
Dolgozatommal szeretnék hatásvizsgálatot készíteni az általunk kidolgozott tematika hatékonyságával kapcsolatban. Csoportfoglalkozásainkat a Sárbogárdi Járás Közoktatási Intézményeiben végezzük meghívásos módszerrel. Foglalkozásainkat megközelítőleg két éve tartjuk.
Dolgozatomban az alábbi hipotéziseket fogalmaztam meg:
1. Súlyos vagy kevésbé súlyos személyiségfejlődési zavarokkal küzdő, vagy pszichotikus tüneteket mutató gyermekeknél jellemző a bántalmazó viselkedés. Aminek inkább külső (digitális eszközök túlzott használata, családi háttér) oka van, mint pszichés betegség.
2. Minél nagyobb empátiával rendelkezik egy pedagógus, annál inkább próbál megoldást találni saját intézményén belül. Nemcsak az áldozat viselkedését, hanem a bántalmazó viselkedését is igyekszik megérteni, illetve befolyásolni.
3. Külső szakemberekkel együttműködve, az általuk szervezett foglalkozásokkal a bántalmazás mértéke csökkenthető. Hiszen szűkös anyagi és humánerőforrás miatt az iskoláknak nincs lehetőségük erre, miközben a gyerekeknek nagy szükségük lenne rá (akár egyéni terápiákra is.)
Tekintettel arra, hogy kutatásom a saját intézményem csoportfoglalkozásainak hatásvizsgálata, ezért a felhasználható minta
korlátos. Nem alkalmas arra, hogy kérdőíves módszerrel gyűjtsek adatot, mert nem volna elég mennyiségű adathalmaz hozzá. Ezért interjúkat készítettem pedagógusokkal és szociális szakemberekkel.
Kutatásom eredményeként megállapítható, hogy hipotéziseimet sikerült igazolnom. Ugyanakkor azt is meg állapítanom, hogy igazi eredmény a csoportfoglalkozásokkal kizárólag akkor érhető el, hogy ha hosszútávon tudjuk biztosítani a gyerekek számára.



